

**REPUBLIKA HRVATSKA**

**Osječko-baranjska županija**

**Općina Ernestinovo**

**Općinsko vijeće**

KLASA: 021-05/24-01/9

URBROJ: 2158-19-01-24-3

Ernestinovo, 27. studenoga 2024.

**ZAPISNIK**

**sa 40. sjednice osmog saziva Općinskog vijeća Općine Ernestinovo**

**održane 27. studenoga 2024**.**godine sa početkom u 17:30 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 17.30 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Ivan Tkalec
4. Mirko Milas
5. Šarika Sukić
6. Igor Matovac

Ostali prisutni:

1. Ivana Švast Mikolčević, Pročelnica Jedinstvenog upravnog odjela Općine Ernestinovo
2. Ljubica Kukučka, viša referentica za opće poslove

Nakon prozivke predsjednik Vijeća Krunoslav Dragičević konstatira da je sjednici nazočno 6 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Ljubicu Kukučku, a za ovjerovitelje zapisnika Šariku Sukić i Damira Matkovića.

**ZAKLJUČAK**

**Prijedlozi su jednoglasno prihvaćeni, sa 6 glasova za.**

**Za zapisničara se određuje Ljubica Kukučka, a za ovjerovitelje zapisnika Šarika Sukić i Damir Matković.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 39. sjednice Vijeća.
2. Donošenje Odluke o davanju suglasnosti Načelnici Općine Ernestinovo za prihvaćanje pripajanja trgovačkih društava UREDNOST d.o.o., DVORAC d.o.o., HIDROBEL d.o.o., VODOOPSKRBA d.o.o. i MIHOLJAČKI VODOVOD d.o.o., trgovačkom društvu VODOVOD-OSIJEK d.o.o.
3. Donošenje Odluke o dugoročnom zaduženju

Predsjednik Vijeća predlaže dopunu dnevnog reda točkom

1. Donošenje Odluke o subvencioniranju županijskog linijskog prijevoza

**ZAKLJUČAK**

**Dopuna dnevnog reda, kao i cjelokupni dnevni red, se usvajaju jednoglasno, sa 6 glasova za.**

TOČKA 1. USVAJANJE ZAPISNIKA SA 39. SJEDNICE VIJEĆA

Predsjednik Vijeća daje zapisnik sa 39. sjednice Vijeća na usvajanje. Budući da nije bilo primjedbi na zapisnik donesen je

**Z A K L J U Č A K**

**Zapisnik sa 39. sjednice Vijeća je usvojen jednoglasno, sa 6 glasova za.**

TOČKA 2. DONOŠENJE ODLUKE O DAVANJU SUGLASNOSTI NAČELNICI

OPĆINE ERNESTINOVO ZA PRIHVAĆANJE PRIPAJANJA TRGOVAČKIH

DRUŠTAVA UREDNOST D.O.O., DVORAC D.O.O., HIDROBEL D.O.O.,

VODOOPSKRBA D.O.O. I MIHOLJAČKI VODOVOD D.O.O.

TRGOVAČKOM DRUŠTVU VODOVOD-OSIJEK D.O.O.

Vijećnici su u materijalima dobili prijedlog Odluke te je odmah otvorena rasprava. Budući da se nitko nije javio za riječ, prijedlog je dan na usvajanje.

**Z A K L J U Č A K**

**Općinsko vijeće Općine Ernestinovo** **donosi Odluku o davanju suglasnosti Načelnici Općine Ernestinovo za prihvaćanje pripajanja trgovačkih društava UREDNOST d.o.o., DVORAC d.o.o., HIDROBEL d.o.o., VODOOPSKRBA d.o.o. i MIHOLJAČKI VODOVOD d.o.o., trgovačkom društvu VODOVOD-OSIJEK d.o.o.**

**Odluka je donesena jednoglasno, sa 6 glasova za.**

TOČKA 3. DONOŠENJE ODLUKE O DUGOROČNOM ZADUŽENJU

Vijećnici su dobili materijale za ovu točku za koju je Pročelnica Jedinstvenog upravnog odjela Općine Ernestinovo Ivana Švast Mikolčević dala kratko obrazloženje. Potom je otvorena rasprava. Budući da se nitko nije javio za riječ, predsjednik daje prijedlog na usvajanje.

**Z A K L J U Č A K**

**Općinsko vijeće Općine Ernestinovo donosi Odluku o dugoročnom zaduženju.**

**Odluka je donesena većinom glasova, 5 glasova za i 1 suzdržan.**

TOČKA 4. DONOŠENJE ODLUKE O SUBVENCIONIRANJU ŽUPANIJSKOG

LINIJSKOG PRIJEVOZA

Pročelnica Ivana Švast Mikolčević kratko je obrazložila ovu Odluku, potom je otvorena rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

**Z A K L J U Č A K**

**Općinsko vijeće Općine Ernestinovo donosi Odluku o subvencioniranju županijskog linijskog prijevoza.**

**Odluka je donesena jednoglasno, sa 6 glasova za.**

Budući da drugih primjedbi i prijedloga nije bilo, predsjednik Vijeća zaključuje sjednicu u 17:40 sati.

Zapisničar: Ovjerovitelji zapisnika: Predsjednik Vijeća

Ljubica Kukučka Šarika Sukić Krunoslav Dragičević

Damir Matković